આ વાત મને સુખી અને દુ:ખી લોકો વચ્ચે રહેલાં મૂળ તફાવત તરફ સ્પષ્ટપણે નિર્દેશન કરે છે: ખુશ અને સુખી લોકો ક્યારેય બહાનાઓને તેમનાં જીવનમાં આડે આવવા નથી દેતા અને દુ:ખી લોકો તેનાંથી ઉલટું કરે છે. જે વિજયી હોય છે તે આ બધા અવરોધોને ચુનોતીઓમાં ફેરવીને જુવે છે અને તેની સાથે કામ લેવામાં તેઓ એક પ્રકારની સંતુષ્ટિનો અનુભવ કરે છે. જયારે જે હારી ગયેલાં હોય છે તે પોતાની ચુનોતીઓને પણ બહાનામાં ફેરવી કાઢે છે અને તેને પાછાં પોતાની નિષ્ફળતાનાં કારણો ગણીને પ્રસ્તુત પણ કરે છે. વધુમાં, તેઓ ખરેખર તો પાછા પ્રામાણિકપણે એવો વિશ્વાસ રાખે છે કે પોતાનાં બધા બહાના બિલકુલ ખરા છે. પોતાનાં ટાળવાનાં સ્વભાવ અને ખુદની નિષ્ક્રિયતા માટે પાછી તેમની પાસે હંમેશા કોઈને કોઈ ઉચિત સફાઈ પણ હોય છે.